บลูชิพเดือน มี.ค. โดนพิฆาต!
ภาพรวมเดือนมีนาคม 2561 ที่ผ่านมา สภาพกลุ่มหุ้นขนาดใหญ่ อย่าง “หุ้นบลูชิพ” มีอาการเสียศูนย์ชั่วขณะ กอดคอร่วงกันระนาว...โดนพิฆาตจากการต้องเผชิญแรงเทขายทำกำไร หลังจากหลายๆ ตัวสัญญาณเทคนิคเข้าเขตซื้อมากเกินไป ประกอบกับเจอแรงกดดันเฉพาะกลุ่มธุรกิจ
7 เม.ย. 2561

ภาพรวมเดือนมีนาคม 2561 ที่ผ่านมา สภาพกลุ่มหุ้นขนาดใหญ่ อย่าง “หุ้นบลูชิพ” มีอาการเสียศูนย์ชั่วขณะ กอดคอร่วงกันระนาว…โดนพิฆาตจากการต้องเผชิญแรงเทขายทำกำไร หลังจากหลายๆ ตัวสัญญาณเทคนิคเข้าเขตซื้อมากเกินไป ประกอบกับเจอแรงกดดันเฉพาะกลุ่มธุรกิจ
หุ้นบลูชิพที่ปรับตัวลงส่งผลให้ดัชนีของ SET50 ช่วงเดือนมีนาคมเสียทรง…เพราะปรับลง -2.80% หรือลงไป 33.78 จุด (คำนวณจากดัชนีปิดวันที่ 28 ก.พ. 2561 อยู่ที่ 1,205.57 จุด เทียบกับดัชนีปิดวันที่ 30 มี.ค. 2561 อยู่ที่ 1,171.79 จุด) ผลดังกล่าวสะท้อนให้เห็นว่าหุ้นกลุ่มบลูชิพเป็นตัวกดดันดัชนีตลาดฯอย่างแท้จริง…โดยทำให้ภาพรวมดัชนีตลาดหุ้นไทยเดือนมีนาคมปรับลง -2.94% หรือลงไป 53.87 จุด
สำหรับหุ้นโดนนักลงทุนเทขายทำกำไร…พร้อมกดดันดัชนี ได้แก่ EA, TMB, BANPU, MTLS, TOP, BCP, SPRC, PSH, WHA, IRPC, KBANK, CPN, KTB, BBL, TPIPP, KKP, TU, ROBINS, BPP, MINT, PTTGC, AOT, LH, GLOBAL, BJC, SCB, KCE, CENTEL, TCAP, CBG, PTT, DTAC, EGCO, BEM, HMPRO, SAWAD และ PTTEP ตามลำดับ
ส่วนหุ้นบลูชิพที่นักลงทุนเข้าซื้อจนราคาหุ้นสามารถปรับตัวขึ้นชนะดัชนีได้ ได้แก่ TRUE, CPF, BDMS, IVL, ADVANC, CPALL, BH, GPSC, BTS, SCC, INTUCH และ TISCO ตามลำดับ
ขณะที่ราคาหุ้นเหวี่ยงไปเหวี่ยงมาจนในที่สุดปิดเท่าราคาเก่า (ไม่เปลี่ยนแปลง) ได้แก่ BEAUTY
ทั้งนี้ รายละเอียดของ “ราคาหุ้นปรับลง, ราคาหุ้นปรับขึ้น และราคาหุ้นไม่มีการเปลี่ยนแปลง” (ดูจากตารางประกอบ)
หากดูภาพรวมหุ้นบลูชิพประจำเดือนมีนาคม…โดนพิฆาต… ลงกันเป็นแถว “ลงมากกว่าขึ้น” อย่างไรก็ดีอาจเป็นโอกาสของช่วงได้เก็บของถูก…ถึงอย่างไรหุ้นบลูชิพมักเด้งเร็ว
…
